Үшарал, Солтүстік Үшарал газ кен орны — Қазақстан Энциклопедиясы
"Үшарал, Солтүстік Үшарал газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Үшарал, Солтүстік Үшарал газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Үшарал, Солтүстік Үшарал газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 173
TEXT: Қазақстан Энциклопедиясы Үшарал, Солтүстік Үшарал газ кен орны - шусарысу шөгінді алабындағы Үшарал-Кемпіртөбе газ кен орнына ұштасқан кен орны, 1970 жылы ашылған. Кен орны өлшемдері 3 x7 км, амплитудасы 80 м, жарылым маңында орналасқан брахиантиклин қатпардан орын алған. Өнеркәсіптік газдылық төменгі пермнің тұзтасты терригендік қызыл түсті шөгінділерімен байланысты. Шомбал күмбез түріндегі жатынның беті бойынша жатыс тереңдігі 880 м, биіктігі 98 м, газсу жапсарының белгісі -646 м. Газды горизонттың жалпы қалыңдығы 95 м, тиімдісі -44, 5 газға қаныққаны -44, 5 м. Жарықшақты кеуекті типтегі жинауыштар құмтастар мен алевролиттерден құралған, ашық кеуектілігі 4, 23%, газға қанығу коэффициенті 0, 48. Бастапқы қойнауқаттық қысым мен температура 10, 52 Мпа және 4 ГС. Диаметрі 19, 1 мм-лік штуцерде газдың алғашқы шығымы 43-61 мың м 3/тәу. Қалыңдығы 500 мден астам төменгі пермнің сульфатты-галогендік таужыныстары жатынның жапқышы рөлін атқарады. Төменгі пермь газдарының 99, 2%-ы азот, 0, 46%-ы гелий, 0, 04%-ы неон+аргон, 0, 3%-ы көмірқышқыл газы. Жатынның режимі серпінді суарынды. Өнімді шөгінділердің қойнауқаттық сулары хлоркальцийлі типті, минералдылығы 272, 7 г/л. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
